
Előterjesztés a Zalakaros Város Önkormányzata Képviselőtestülete 2020. március 12-én tartandó ülésére

Tárgya: Az INTERREG V-A Magyarország-Horvátország Együttműködési Program 2014-2020 pályázat keretében Zalakaros, 288/6, 1049/4, 1052/5, 1149/9, 1330/7 és 1470 hrsz-ú közúti ingatlanain megépült kerékpárút területek közúti területről való leválasztása és önkormányzati tulajdonba vétele.
Melléklet: 5 db változási vázrajz
                 5 db telekalakítási helyszínrajz
Az előterjesztést készítette: Tóthné Őri Ibolya városfejlesztési osztályvezető
Tisztelt Képviselőtestület!

2019. évben az INTERREG V-A Magyarország-Horvátország Együttműködési Program 2014-2020 projekt keretében 2944 méter kerékpárút került megépítésre. A megvalósult kerékpárút területek egy részének tulajdonosa a Magyar Állam, vagyonkezelője a Magyar Közút Zrt. 

A Zalakaros, 288/6, 1049/4, 1052/5, 1149/9, 1330/7 és 1470 hrsz-ú közúti ingatlanain megépült kerékpárút területek közúti területről való leválasztása Zalakaros Város Önkormányzat feladata. A fentiekben felsorol helyrajzi számokon húzódó kerékpárutakból a megosztást követően kialakult 288/12, 288/13, 1049/8, 1049/9, 1049/10, 1052/11, 1052/12, 1052/13, 1149/14, 1149/15, 1149/16, 1470/1 és az 1470/2 hrsz-ú kivett helyi közút, kerékpárút megnevezésű ingatlanokat önkormányzati tulajdonba kell venni. 
Az ajándékozás során felmerülő költségeket az érintett önkormányzatnak kell viselnie.

Önkormányzati tulajdonba kell venni a következő Állami tulajdonú területeket:
	helyrajzi szám
	terület nagyság
	jelenlegi besorolás
	változást követő megnevezés

	288/12
	     12 m2
	országos közút
	kivett helyi közút, kerékpárút

	288/13
	     16 m2
	országos közút
	kivett helyi közút, kerékpárút

	1149/8
	 2383 m2
	országos közút
	kivett helyi közút, kerékpárút

	1149/9
	   145 m2
	országos közút
	kivett helyi közút, kerékpárút

	1149/10
	   195 m2
	országos közút
	kivett helyi közút, kerékpárút

	1052/11
	   177 m2
	országos közút
	kivett helyi közút, kerékpárút

	1052/12
	     49 m2
	országos közút
	kivett helyi közút, kerékpárút

	1052/13
	   143 m2
	országos közút
	kivett helyi közút, kerékpárút

	1149/14
	     16 m2
	országos közút
	kivett helyi közút, kerékpárút

	1149/15
	   305 m2
	országos közút
	kivett helyi közút, kerékpárút

	1149/16
	   230 m2
	országos közút
	kivett helyi közút, kerékpárút

	1470/1
	     15 m2
	országos közút
	kivett helyi közút, kerékpárút

	1470/2
	     82 m2
	országos közút
	kivett helyi közút, kerékpárút


A megvalósult kerékpárút területek egy külterületi szakaszának tulajdonosa a Magyar Állam, vagyonkezelője a Nyugat-dunántúli Vízügyi Igazgatóság. 

A Zalakaros 021 hrsz. és 022 hrsz. alatt felvett, művelésből kivett telephely, illetve Orosztonyi-patak megnevezésű ingatlanok kerékpárúttal terhelt részeit a vagyonkezelő nem kívánja elajándékozni, helyette bérleti szerződést köt Zalakaros Város Önkormányzatával a bérelt területre, mely mindösszesen 82 m2 (Zalakaros 021 hrsz.-ból érintett 45 m2 út, a Zalakaros 022 hrsz.-ból érintett 35 m2 út).
Az Önkormányzat bérleti díj jogcímén évente 24.600,- Ft, ÁFA mentes összeget köteles megfizetni a Nyugat-dunántúli Vízügyi Igazgatóságnak.

Határozati javaslat:
Zalakaros Város Önkormányzat képviselőtestülete a
1./ Zalakaros, belterület 288/6 hrsz-ú, 24123 m2 nagyságú „kivett országos közút” megjelölésű ingatlan megosztása során kialakult 288/12 hrsz-ú, 12 m2, a 288/13 hrsz-ú, 16 m2, az 1049/4 hrsz-ú, 8136 m2 nagyságú „kivett országos közút” megjelölésű ingatlan megosztása során kialakult 1049/8 hrsz-ú, 2383 m2, az 1049/9, 145 m2, az 1049/10 hrsz-ú, 195 m2, az 1052/5 hrsz-ú, 7508 m2 nagyságú „kivett országos közút” megjelölésű ingatlan megosztása során kialakult 1052/11 hrsz-ú, 177 m2, az 1052/12 hrsz-ú, 49 m2, 1052/13 hrsz-ú, 143 m2, valamint az 1470 hrsz-ú, 13190 m2 nagyságú „kivett országos közút” megjelölésű ingatlan megosztása során kialakult 1470/1 hrsz-ú, 15  m2, az 1470/2 hrsz-ú, 82 m2 nagyságú „kivett hely közút, kerékpárút” megjelölésű állami tulajdonban lévő ingatlant térítésmentesen önkormányzati tulajdonba kívánja venni.
2./ tudomásul veszi, hogy a Zalakaros 021 hrsz. és 022 hrsz. alatt felvett, művelésből kivett telephely, illetve Orosztonyi-patak megnevezésű ingatlanok kerékpárúttal terhelt részeire, összesen 82 m2 területre bérleti szerződést köt, melynek éves bérleti díja 24.600,- Ft, azaz huszonnégyezer-hatszáz forint ÁFA mentes összeg.

3./ felhatalmazza a Polgármestert a szükséges szerződések, okiratok aláírására. 

4./ meghatalmazza a Csetneki Ügyvédi Irodát az okiratok szerkesztésével, ellenjegyzésével, aláírások lebonyolításával. 

5./ úgy határoz, hogy az Önkormányzat vállalja, hogy az 1. pontban megjelölt ingatlanok tulajdonjog átvezetése érdekében felmerülő valamennyi költséget, eljárási díjat megfizeti. Ez ingatlanonként 6.600,- Ft (13 x 6.600 = 85.800,- azaz nyolcvanötezer-nyolcszáz forint), valamint a Zalakaros 021 hrsz. és 022 hrsz. alatt felvett, művelésből kivett telephely, illetve Orosztonyi-patak megnevezésű ingatlanok bérleti díját, évi 24.600,- Ft-ot./
6./ A pénzügyi fedezetet Zalakaros Város Önkormányzata 2020. évi költségvetésének dologi kiadásai terhére biztosítja. 

7./ A döntés alapjául a közúti közlekedésről szóló 1988. évi I. tv. 32. § (3) bekezdése, valamint a nemzeti vagyonról szóló 2011. évi CXCVI. törvény (továbbiakban: Nvtv.), az állami vagyonról szóló 2007. évi CVI. törvény (továbbiakban: Vtv.), és az állami vagyonnal való gazdálkodásról szóló 254/2007. (X. 4.) Korm. rendelet (továbbiakban: Vhr.) szolgál. 

Határidő: azonnal
Felelős: Novák Ferenc polgármester 

Operatív felelős: Tóthné Őri Ibolya városfejlesztési osztályvezető
Zalakaros, 2020. 03. 06.

                                                    Novák Ferenc







                  polgármester 
 
